kardosdrur/scandi-wiki huggingface dataset:
William Tyndale

William Tyndale (nogen gange stavet Tindall eller Tyndall) (f. ca. 1494, d. 1536) var protestant og reformator og teolog i det 16. århundrede. Han oversatte Bibelen til moderne engelsk på sin tid. Der havde tidligere været delvise oversættelser af Bibelen til engelsk helt tilbage fra det 7. århundrede, men Tyndale var den første der oversatte direkte fra den originale hebraiske og græske originaltekst. Han var også den første der benyttede den nye trykkemetode, som sikrede oversættelsen stor udbredelse. I 1535 blev Tyndale arresteret og sat i fængsel i en borg uden for Bruxelles i mere end et år, anklaget for kætteri og forræderi, og siden hængt og brændt på bålet. Dette grundet, at han ikke ville ændre sin oversættelse således, at kirken fremstod som værende Kristi menighed. Den originale tekst forstod menigheden som værende jøderne og de, der havde tilsluttet sig jødedommen igennem troen på Kristus. 

Meget af Tyndales arbejde blev til sidst indarbejdet i bibeloversættelsen King James Version (1611), som i mange år har været en meget udbredt bibel, dog ikke medtaget den del, som han anklagedes for kætteri for.

Eksterne henvisninger 

Bibeloversættere
Protestantiske martyrer
Reformatorer
Præster fra England
Teologer fra England
Tjek fødselsår
Streetball

Streetball, streetbasket eller streetbasketball er en gadeversion af sportsgrenen basketball, som kan spilles på legepladser mv. Mange gange spiller man kun til en kurv, men ellers ligner streetball almindelig basketball. Det er også mere frit, hvor mange, der spiller på hvert hold, det kan være en-mod-en, to-mod-to osv. op til de normale fem-mod-fem.

Streetbasket i Danmark 
Der findes streetbasketbaner overalt i Danmark; i skolegårde, på legepladser og på offentlige pladser. I Danmark blev streetbasket-kulturen indført omkring 1980 af de amerikanske basketballspillere i Danmark, som mødtes på asfaltbanen i Fælledparken lige ud for Idrætsparken, som den hed dengang.
Der afvikles flere turneringer i Danmark, hvoraf gadeidræts-organisationen GAM3 afholder det officielle DM i streetbasket i samarbejde Danmarks Basketball-Forbund og det internationale basketballforbund FIBA.

Se også 
 GAM3
 Basketball

Eksterne henvisninger 

 DM i streetbasket på Basket.dk 
 GAM3: non-profit gadeidrætsorganisation

Noter 

Basketball
Gadeidræt
The Proclaimers

The Proclaimers er et skotsk band bestående af de to enæggede tvillinger, Charlie og Craig Reid, der blev født 5. marts 1962. De er bedst kendt for sangene "Letter from America", "I'm on My Way", og "I'm Gonna Be (500 Miles)" og deres sang der karakteristisk skotsk accent. Bandet turnerer i stor udstrækning i hele verden. De har udgivet ti studiealbums siden 1987, tre opsamlingsalbums og en DVD.

Diskografi

EP'er 
King of the Road (1990)
17 (Acoustic EP)  (2009)

Studiealbums

Opsamlingsalbums

Sange brugt på soundtracks 
The Crossing (1990) (song, "King of the Road")
Benny & Joon (1993) (sang, "I'm Gonna Be (500 Miles)")
Dumb and Dumber (1994) (sang, "Get Ready")
Bye Bye Love (1995) (sang, "Bye Bye Love")
Bottle Rocket (1996) (sang, "Over And Done With")
Slab Boys (1997) (sange, "Maybe Baby" and "No Particular Place to Go")
The Closer You Get (2000) (sang, "I'm Gonna Be (500 Miles)")
Shrek (2001) (sang, "I'm on My Way")
How I Met Your Mother (2007, 2009, 2013 – episoder Arrivederci, Fiero; Duel Citizenship; Mom and Dad) (sang, "I'm Gonna Be (500 Miles)")
Mama's Boy (2008) (sang, "Then I Met You")
Burke and Hare (2010) (sang, "I'm Gonna Be (500 Miles)")
The Angels' Share (2012) (sang, "I'm Gonna Be (500 Miles)")
Bachelorette (2012) (sang, "I'm Gonna Be (500 Miles)")
Grey's Anatomy sæson 9 (sang, "I'm Gonna Be (500 Miles)")
Identity Thief (2013) (sang, "I'm Gonna Be (500 Miles)")

Soundtracks
Sunshine on Leith (2013) (fra filmen Sunshine on Leith - coverversioner af andre filmskuespillere)

DVD
The Best of The Proclaimers 1987–2002 (2002)

Singler

Referencer

Eksterne henvisninger 
proclaimers.co.uk 
 

Musikgrupper fra Skotland
Folkrockgrupper
Musikgrupper fra 1983
Databaseadministrator

En databaseadministrator er en person, som administrerer en eller flere databaser i et firma eller organisation.
Det er typisk administratorens job at oprette og ændre tabeller, index m.m. mens brugerne af en database, typisk kun kan rette data.
I den danske lovgivning, er der strenge regler om hvad man må rette og slette og især hvis det er personfølsomme oplysninger.

Se også 
 Persondataloven

Stillingsbetegnelser
Databaser
EU-østudvidelsen 2004

EU-østudvidelsen 2004 dækker over EU's udvidelse med 10 østeuropæiske lande pr. 1. januar 2004. Selvom EU lige siden opstart med EF's kun 6 medlemsstater har organisationen været i vækst, og der har løbende været udvidelser, med intet i samme størrelsesorden som udvidelsen i 2004. De færreste havde dog forventet, at dette ville ske efter så få år med demokrati – allerede d. 13. december 2002 blev aftalen om optagelse underskrevet under et topmøde i København.

Baggrund 
Visionen for en større udvidelse blev skabt i 1989 med Berlinmurens fald. Her blev det for alvor en mulighed, at samle en større del af Europa i fællesskabet. Denne mulighed viste sig eftersom mange diktatoriske lande blev demokratiseret og dermed kunne passe ind i det demokratiske fællesskab. Denne udvidelse var ikke kun et ønske fra nogle allerede medlemmer af fællesskabet, men også fra østlandene selv, der så det som en gylden mulighed for at sikre og fremme stabilitet, fred og fremgang.

De nye medlemslande 
De ti nye medlemslande, der blev optaget i unionen i 2004 er

Alle landene gennemgik efter Sovjetunionen brød sammen en omfattende forandring. Dette har betydet, at levestandarden er vokset betydeligt og stabiliteten og demokratiet er vundet mere frem. For at de nye østlande kan nå op på det såkaldte EU-15-niveau, der betegner landene før udvidelsen, er der dog stadig lang vej.

Forhandlinger 
Forhandlingerne om optagelse af de ti lande, blev igangsat under Danmarks formandskab ved et topmøde i København i 1993. Her blev blandt andet aftalt de specifikke krav for optagelse, hvorfor disse i dag kaldes Københavnerkriterierne. Ligeledes blev den endelige aftale underskrevet under dansk formandskab i København d. 13. december 2002.

Østudvidelsen 2004
Europas historie
Mikhail Tal

Mikhail Nekhemjevitj Tal ( ,   ; født 9. november 1936 i Riga, død 28. juni 1992 i Moskva, Rusland) var en lettisk-født sovjetisk skakspiller, den ottende verdensmester i skak.

Liv 
Under krigen flygtede Tal med sin familie til landsbyen Jurla i Uralbjergene, hvor Tal begyndte skolegang i 1943. I disse barneår viste Tal lille interesse for skak, det var først da han 12 år gammel begyndte i de unge pionerers skaksalon han gik ind i spillet for alvor. Træner var Aleksandrs Koblencs (Aleksandr Koblents) som skulle følge Tal i mange år.

Karriere 
Tal var ingen udpræget barnestjerne, og begyndte med skakken sent i forhold til andre mestre. Han var 15 år da han i 1951 første gang kvalificerede sig til det lettiske skakmesterskab, 17 år da han vandt det i 1953. I 1956 i Leningrad deltog han for første gang i det 23. sovjetiske mesterskab, og endte på 5. plads sammen med Ratmir Kholmov, efter Boris Spasskij, Mark Tajmanov, Jurij Averbakh og Viktor Kortsjnoj. Året efter fulgte han op med at vinde foran stærke spillere som Paul Keres og David Bronstein. Dette kvalificerede ham til interzoneturneringen i Portoroz i Jugoslavien. Også denne turnering vandt han. De fire bedste kvalificerede sig til kandidatturneringen, som skulle foregå i Zürich. Denne turnering vandt Tal overbevisende med 20 point af 28 i et meget stærkt felt, foran Paul Keres med 18,5 og Tigran Petrosjan med 15. Som den yngste spiller i skakhistorien havde Tal kvalificerede sig til at spille om verdensmestertitlen.

Verdensmester i et år 
Mikhail Botvinnik var regerende verdensmester. Matchen blev spillet i Moskva i 1960, og Tal vandt med 12,5 mod 8,5 point. 24 år gamle Tal blev dermed den hidtil yngste verdensmester i skak, en rekord som siden blev slået af 22 år gamle Garri Kasparov i 1985. Året efter mistede Tal imidlertid titlen, da Botvinnik i revanchekampen vandt med 13 point mod 8.

Siden da nåede Tal aldrig helt op i kandidatturneringerne og kampen om verdensmestertitlen. Årsagen var blandt andet de stadig tilbagevendende helbredsproblemer, den hårde konkurrence blandt sovjetiske skakspillere, og at han ikke altid blev foretrukket af magthaverne. Alligevel havde han flere stærke turneringer, og kunne lige til det sidste producere fremragende angrebspartier og brillante sejre.

Under VM-kampene i Reykjavik på Island var Tal med i analyseteamet for Spasskij i kampen mod Bobby Fischer, og samarbejdede siden tæt med verdensmester Anatolij Karpov.

Spillestil 

Han var kendt som en aggressiv spiller, med kaldenavnet ”troldmanden fra Riga”. Som verdensmester var både hans forgænger og efterfølger Mikhail Botvinnik.

Kilder

Eksterne henvisninger 

 
 
 85 kritiske stillinger fra Tals partier

Skakstormestre fra Sovjetunionen
Skakstormestre fra Letland
Arm (flertydig)

En arm er et af kroppens øvre lemmer.

Arm kan også henvise til:
 ÄRM, fiktive magiske våben i mangaserien MÄR
 Arm River, en flod og flere nærliggende områder i Saskatchewan i Canada
 ARM (f.eks. ARM1, ARM2,...), en microprocessorarkitektur
 ARM mikrocontroller, en mikrocontroller som indeholder en ARM microprocessor
 ARM Holdings, et britisk selskab som designer ARM-processorerne
 Eta Capricorni, eller Arm, en binær stjerne

I akronymer:
 Abstract Rewriting Machine
 Ada Reference Manual
 Animal Rights Militia
 Application Response Measurement
 Armed Resistance Movement, en anti-apartheid-bevægelse i Sydafrika
 Association of Radical Midwives
 Association of Recovering Motorcyclists
 Atmospheric Radiation Measurement, a program of the United States Department of Energy
 Australian Republican Movement
 Armada República Mexicana, et skibspræfiks for den mexikanske flåde
 Associação dos Radioamadores de Macau, en amatørradio-organisation i Macao
 Asociatia Radioamatorilor din Moldova, en amatørradio-organisation i Moldova

I koder:
 Armeniens landekode
 Armensk sprogkode
 Valutakoden for Argentinas peso moneda nacional
Christen Thomesen Sehested

Christen Thomesen (Sehested) (født 17. februar 1590, død 5. august 1657) var en dansk adelsmand og kansler. Han var ud af Sehested-slægten, men han hørte til den sidste generation af adelige, der ikke anvendte det faste familienavn. Hans forældre var Thomas Maltesen (Sehested) til Bækmark og Anne Christophersdatter Lunge (1550-1607) til Stovgaard.

Biografi 
Som 10-årig kom Christen Thomesen i huset hos den lærde Holger Rosenkrantz på Rosenholm. Her var han tre år, hvorefter han drog udenlands i flere omgange. De tyske universiteter i Rostock og Wittenberg, samt forskellige steder i Frankrig og Italien var blandt rejsemålene. Han embedskarriere begyndte som sekretær i kancelliet i 1613. Derefter hofjunker og kort tid efter kammerjunker hos den udvalgte prins Christian. 1617-27 var han prinsens hofmester. Samtidig var han dog også gesandt med talrige rejser til Sverige, Nederlandene, England, Frankrig og Spanien. 

1629 blev han lensmand på Helsingborg og Kalø og 1630 udnævnt til rigets kansler. Efter at han i 1634 blev slået til ridder, blev han i 1640 kongens kansler og lensmand på Skt. Knuds Kloster i Odense. Hans relationer med kongemagten var altså ret nære, men han var også en konservativ adelsmand, der fuldt ud støttede adelens særlige privilegier. Han var lige så ansvarlig som Corfitz Ulfeldt for Frederik III’s meget hårde håndfæstning. Han ”..nævnes med hæder i Danmarks historie. En retlinet og helstøbt personlighed, en statsmandstype som sine lidt ældre forgængere fra omkring år 1600, og måske en del konservativ, i sin tro såvel som i sit politiske virke.” 

Som godsejer var han blandt andet i besiddelse af herregårdene Stovgaard, Bækmark, Lykkesholm m.fl. Christen Thomesen var gift med Mette Rosenkrantz (1600-44), datter af ovennævnte Holger Rosenkrantz til Rosenholm. Hun fødte ham 11 børn.

Hans portræt findes på en medaljon i Christian 4.s kapel i Roskilde Domkirke malet af Heinrich Eddelien og fuldført af Georg Hilker. 

Christen Thomesen
Danskere i 1600-tallet
Godsejere fra Danmark
Lensmænd fra Danmark
Embedsmænd fra Danmark
Gesandter fra Danmark
Rigsråder fra Danmark
Rigskanslere fra Danmark
Hofmestre fra Danmark
Personer i Dansk Biografisk Leksikon
Absolute Let's Dance opus 7

Absolute Let's Dance opus 7, kompilation i serien Absolute Dance udgivet i 1995.

Spor 

 Rednex – "Old Pop In An Oak" (Orig. Radio Edit)
 Basic Element – "The Ride" (Radio Edit)
 Mr. President – "Up'n Away" (Radio Mix)
 Maxx – "You Can Get It" (Airplay Mix)
 Mo.Do – "Super Gut" (Radio Edit)
 Interactive – "Forever Young" (Radio Edit)
 M.C. Sar & The Real McCoy – "Another Night" (U.S. Top 40 Airplay Mix)
 M People – "Sight For Sore Eyes" (Radio Mix)
 Melodie MC – "Give It Up!" (Radio Edit)
 Zig+Zag – "Them Girls Them GIRLS (Radio Luv Mix)
 Magic Affair – "Fire" (Single Version)
 Reel 2 Real – "Raise Your Hands" (Erick "More" Radio Edit)
 West Inc. – "I'm Gonna Get You..." (Radio Vers.)
 Mirah – "I Don't Wanna Wait Anymore" (Absolute Remix)
 Eternal – "Crazy" (Remix)
 Centory – "Take It To The Limit" (Radio Version)
 Double Divine – "Your Loving" (Radio Version)
 49ers – "Rockin' My Body" (Birch & Chris Streetched Remix)
 General Base – "Base Of Love" (Radio Logic Edit)

07
Album fra 1995
Absolute Let's Dance opus 12

Absolute Let's Dance opus 12, kompilation i serien Absolute Dance udgivet i 1996.

Spor 
 Babylon Zoo – "Spaceman"
 Prodigy – "Firestarter" (Edit)
 DJ Dado – "X-Files" (Flex Radio Edit)
 Me & My – "Lion Eddie" (Club Remix)
 Kadoc – "The Nighttrain" (Radio Edit)
 Mark Morrison – "Return Of The Mack" (C & J Radio Edit)
 Robert Miles – "Children" (Eat Me Edit)
 Heller 'N Farley Project – "Ultra Flava" (Vox Edit)
 Ro-Cee – "Gettin' All Da' Babes" (Gee Phonk Radio Edit)
 Captain Jack – "Captain Jack" (Short Mix)
 Luniz – "I Got 5 On It" (Clean Short Mix)
 Dr. Alban – "Born In Africa" (Pierre J's Radio Remix)
 Josh Wink – "Higher State Of Consciousness" (Radio Edit)
 Captain Hollywood – "Over & Over" (Force & Gordon's Radio Mix)
 Sasha & Maria – "Be As One" (Radio Edit)
 Dilemma – "In Spirit" (Biff 'n Memphis Edit)
 Billy Ray Martin – "Space Oasis" (Radio Edit)
 Way Out West – "Domination" (Radio Edit)
 E-Rotic – "Help Me Dr.Dick" (Radio Edit) 

12
Album fra 1996
Johan 2. af Portugal

Johan 2. (; født 3. marts 1455, død 25. oktober 1495), kaldet Den Fuldkomne Fyrste () var konge af Portugal fra 1481 til 1495. Han var søn af Kong Alfons 5.

Johan brød adelens magt og støttede borgerstanden. Under ham fortsatte de portugiske opdagelsesrejser, blandt andet med omsejlingen af Kap Det Gode Håb i 1486. I 1494 indgik han Traktaten i Tordesillas med Kastilien.

Biografi 
Johan 2. fortsatte sine forgængeres støtte til udforskningen af det afrikanske kontinent. Derfor håbede Columbus på, at kongen også ville støtte hans planer om at finde Asien og Indien ved at sejle mod vest.
Columbus forelagde sine planer for kongen. Johan 2. sendte Columbus' forslag og hans vedlagte beregninger til en komité af særlig kyndige geografer. De mente at Columbus' beregninger var forkerte.
Mens dette arbejde stod på, havde Johan 2. i al hemmelighed udrustet et skib, som skulle undersøge, om der virkelig var noget land langt mod vest. Men skibet vendte tilbage uden at have set noget andet end hav. Johan 2. ville derfor ikke støtte Columbus, og han afviste derfor også Columbus' forslag om en ekspedition vestover. Det kom Johan 2. og Portugal så efterfølgende til at fortryde. 

I 1494 indgik Portugal Traktaten i Tordesillas med Kastilien, der fastlagde fordelingen af de to landes interessesfærer i de nyopdagede lande, sådan at Portugal blev tildelt alt land øst for en linje 370 mil vest for Kap Verde, mens Spanien fik landene vest for linjen.

Referencer

Se også
Portugals historie
Portugals konger
Christoffer Columbus

Eksterne links

 

Huset Aviz
Konger af Portugal
Personer fra Lissabon
Dåsejagt

Dåsejagt (fra engelsk: "canned hunt") er en form for jagt, som foregår på små, indhegnede arealer hvor dyret dermed ikke har nogen mulighed for at slippe væk. Dåsejagter er ulovlige i store dele af verden, men bruges hovedsageligt af amerikanske trofæjægere, som vil sikre sig en nem og vellykket jagt.

Fodnoter

Jagt
Nemeiske lege

De Nemeiske Lege var en af de fire antikke græske sportsarrangementer. De blev afholdt i Nemea hvert andet år.

De Nemeiske Lege blev ligesom de Isthmiske Lege i Korinth afholdt hvert andet år, dvs. året før og året efter afholdelsen af antikkens olympiske lege i Olympia. Ligesom det var tilfældet med De Olympiske Lege, blev de afholdt for at ære guden Zeus. Ifølge visse legender blev De Nemeiske Lege grundlagt af Herakles efter at han havde besejret den nemeiske løve, mens andre myter hævder at legene stammer fra et begravelsesritual tilknyttet begravelsen af et barn ved navn Opheltes. Ifølge kendte historiske kilder, har legene fundet sted siden det 6. årh. før vor tidsregning.

Vinderne af de enkelte sportslege modtog en sejrskrans bundet af vandplanten Valisneria, hentet fra byen Argos.

Antikken
Sport i Grækenland
Maria Sig Møller

Maria Sig Møller (født 10. oktober 1983 i Aarhus) er en kvindelig dansk atlet, som hovedsagligt begår sig i langdistanceløb. Hendes primær discipliner er 10.000 meter/10 km, halvmaraton og cross. Hun løber for AGF-Atletik og trænes af Thomas Nolan Hansen. 

Møller begyndte sin løbekarriere i AGF i starten af 2005 efter at have dyrket løb på motionsplan i nogle måneder. I efteråret 2006 kom den første rigtig gode placering da hun blev nummer fire til DM lang cross, som ydermere førte til hennes første landsholdsudtagelse til NM Cross i Norge. Hendes egentlige gennembrud kom i 2007, hvor de første medaljer ved DM kom i hus. Hun er udtaget til EM i Barcelona 2010 på 10.000 meter.

Møller læser til daglig til en kandidateksamen i strategi, organisation og ledelse (Cand.merc. SOL), på Handelshøjskolen i Aarhus, og forventer at blive færdig med det i sommeren 2010. Hun sidder også på en plads i AGF-atletiks bestyrelse.

Maria Sig Møller´s tvillingesøster Sara Sig Møller, dyrker triathlon for Aarhus 1900. Både deres far og mor er tidligere eliteudøvere, henholdsvis tikæmper og svømmer.

Danske mesterskaber 
  2009 Lang cross (vinder af Peter Bistrup Pokalen)
  2009 Kort cross
  2008 Lang cross 
  2008 Kort cross
  2007 Halvmaraton
  2007 10.000 meter
  2007 5000 meter
  2007 Lang cross

Landsholdsudtagelser 
 2006
 Nordiske Mesterskaber Cross: Nummer 14
 2007
 Nordiske Mesterskaber 10.000 m: Udgik
 Universiaden 5000 meter: Nummer 11
 Nordiske Mesterskaber Cross: Nummer 12

Personlige Rekorder 
 3000 meter: 9:38,59   (Sarajevo, Bosnien-Herzegovina, 2009)
 5000 meter: 16.42.55 (Tallinn, 2008)
 10.000 meter:  33.18.40 (Madeira, 2009)
 10 km landevej: 33.33 min (Manchester, 2009)
 Halvmaraton: 1.12.50 time (Birmingham, 2009)

Eksterne henvisninger 
 Maria Sig Møllers danske mesterskaber og rekorder
 AGF-Atletik
 Maria Sig Møllers personlige hjemmeside 
 Statletik-profil

Langdistanceløbere fra Danmark
Atleter fra AGF
Tvillinger fra Danmark
Personer fra Aarhus
Kvindelige sportsudøvere
Demolition

Demolition er det britiske heavy metal-band Judas Priest fjortende album. Det var det andet også sidste studiealbum med vokalisten Tim "Ripper" Owens inden han atter blev afløst af Rob Halford

Efter en lunken modtagelse af det tidligere album Jugulator, gik bandet mod en anden lyd, der resulterede i en fusion af Juglator lignende riffs, med referencer til deres 80'er stil samt spredte nu-metal tilføjelser, som eksempelvis kvasi-rap, samplere og industrial rytmer. Flere anmeldere betegnede det som så anderledes, at man ikke kunne høre det var Judas Priest. Stilen resulterede også i en meget dårlig kommerciel succes. 

Sangene "Machine Man" og "Feed on Me" var indkluderet på bandets bokssæt Metalogy.

Albummet blev produceret af guitaristen Glenn Tipton, som også pådrog sig rollen som den hovedsagelige sangskriver. I et langt stykke tid havde bandets sangskriverhold bestået af Rob Halford, K.K. Downing og Tipton. Alligevel da Halford forlod bandet skrev Downing og Tipton alle sangene til Jugulator. Hovedsageligt på dette album var det Tipton der stod for størstedelen af skrivningen, men Downing havde dog også nogen bidrag til flere af sangene. Den tidligere producer Chris Tsangarides, som også var med til at skrive sangen "A Touch of Evil" på Painkiller albummet, assisterede også Tipton af og til. Selv trommeslager Scott Travis var medforfatter til nummeret "Cyberface," hvilket gjorde det til den eneste sang i bandets historie, han nogensinde havde bidraget til i skriveprocessen. Dette var også det første album siden Painkiller, der havde en gæsteoptræden – nemlig keyboardspilleren Don Airey, som før i tiden også havde været med til at indspille keyboardpassagerne på sangen "A Touch of Evil".

Spor 
"Machine Man" (Glenn Tipton) – 5:35
"One on One" (K.K. Downing, Tipton) – 6:44
"Hell Is Home" (Downing, Tipton) – 6:18
"Jekyll and Hyde" (Tipton) – 3:19
"Close to You" (Downing, Tipton) – 4:28
"Devil Digger" (Tipton) – 4:45
"Bloodsuckers" (Downing, Tipton) – 6:18
"In Between" (Tipton) – 5:41
"Feed on Me" (Tipton) – 5:28
"Subterfuge" (Tipton, Chris Tsangarides) – 5:12
"Lost and Found" (Downing, Tipton) – 4:57
"Cyberface" (Tipton, Scott Travis) – 6:45
"Metal Messiah" (Tipton, Tsangarides) – 5:14

Bonusspor på den japanske udgave 
"What's My Name" (Tim "Ripper" Owens, Downing, Tipton) – 3:45

Bonusspor på den tyske udgave 
"Rapid Fire" (Rob Halford, Downing, Tipton) – 3:53
"The Green Manalishi (With the Two-Pronged Crown)" (Peter Green) – 4:09
Dette er genindspillet sange fra Judas Priests tidligere udgivelser denne gang bare med Tim "Ripper" Owens som vokalist. 
De var indspillet ved et lydcheck før et show.

Bonusspor på den australske turné udgave 
"What's My Name" (Owens, Downing, Tipton) – 3:45
"Rapid Fire" (Halford, Downing, Tipton) – 3:53
"The Green Manalishi (With the Two-Pronged Crown)" (Green) – 4:09

Musikere 
Tim "Ripper" Owens – Vokal 
K.K. Downing – Guitar
Glenn Tipton – Guitar
Ian Hill – Bass
Scott Travis – Trommer

med:
Don Airey – keyboard

Fodnoter 

Album fra 2001
Judas Priest-album
Mikhail Botvinnik

Mikhail Moisejevitj Botvinnik (, ; født 17. august 1911, død 5. maj 1995) var en russisk skakspiller. Han var verdensmester i skak i alt i ca. 16 år. Med en uddannelse som elektroingeniør er han en af de få top-skakspillere, der har investeret i en karriere uden for skakbrædtet. Han stammer fra en russisk-jødisk familie, hvor faderen var tandtekniker. Botvinnik, der lærte at spille skak som 12-årig, gjorde sig allerede som 14-årig bemærket som skakspiller, da han besejrede den daværende verdensmester José Raúl Capablanca under en optræden med simultanskak.

Han blev en stærk spiller i Sovjetunionen, og vandt det sovjetiske mesterskab for første gang i 1931, en bedrift han gentog i 1933, 1939, 1941, 1945 og 1952. Takket være gode resultater i internationale turneringer mente man, at han fortjente at møde Aleksandr Alekhin i en titelkamp. 

I mellemtiden kom krigen, og først i 1948 blev han verdensmester ved at vinde en officiel turnering om verdensmestertitlen, arrangeret af verdensskakforbundet FIDE pga Aleksandr Alekhins død i 1946 (der var derfor ingen verdensmester fra 1946 til 48). Han forsvarede titlen ved officielle titelmatcher i 1951 mod David Bronstein og i 1954 mod Vassilij Smyslov, indtil han i 1957 tabte titlen til selv samme Smyslov. I den garanterede returmatch mod Smyslov i1958 vandt han titlen tilbage med resultatet 12,5–10,5.

I 1960 mistede han titlen til Mikhail Tal, men vandt den tilbage i returmatchen året efter. I 1963 tabte han igen en titelmatch, denne gang mod Tigran Petrosjan. Nu havde FIDE bestemt at Botvinnik ikke kunne kræve flere returmatcher. Han fortsatte at spille international turneringsskak frem til 1970.

Botvinnik startede en skakskole som gav undervisning til specielt begavede talenter. Flere storspillere har været forbi Botvinniks skakskole, blandt andet Garri Kasparov, Anatolij Karpov og Vladimir Kramnik.

Eksterne henvisninger 

 
 
 40 kritiske stillinger fra Botvinniks partier

Skakstormestre fra Sovjetunionen
Verdensmestre i skak
Russere i 1900-tallet